ئیبن ئەکفانی
ئەبوو عەبدوڵڵا شەمسەددین موحەممەد بن ئیبڕاھیم بن ساعد ئەنساڕی سنجاری ناسراو بە ئیبن ئەکفانی، پزیشک بوو، زاناش بوو بە حیکمەت و ماتماتیک و فیھی حەنەفی، لە شنگال لە دایک بووە و لەوێش گەورە بووە و لە قاھیرە نیشتەجێ بووە، پزیشکی ئەنجام داوە و لەوێش مردووە. لای چەند مامۆستایەکی ئایینیش خوێندویەتی و کتێبیشی سەبارەت بەمانە ھەیە وەک:
 (معراج الدراية شرح الهداية في الفقه)
 (جامع الأسرار شرح المنار في أصول الفقه)
 (عیون المذهب)

پاشماوە 
کتێبی (إرشاد القاصد إلى أسنى المقاصد)ی ھەیە، ئەڵۆیس سپرێنگەر لە کەلکەتە بڵاوی کردۆتەوە ساڵی ١٨٤٩ز، چەندی تریشی نووسیوە وەک (نُخب الذخائر في أحوال الجواهر) و (الدرر النظيم في أحوال العلوم والتعليم) و (كشف الرين في أحوال العين).

ھەروەھا سەبارەت بە ماتماتیک و فەلسەفەش پاشماوەی ھەیە، لە بەرھەمە پزیشکیەکانی: (غنية الطبيب في غيبة الطبيب) و (كشف الرين في أمراض العين) کە (نور الدین المناوي) شەرحی کردووە و ناوی لێناوە (وقاية العين)، ھەروەھا (نهاية القصد في صناعة الفصد) و ( روضة الألباب في أخبار الأطباء).

سەرچاوەکان 

لەدایکبووانی ١٢٨٦
عەرەبەکانی سەدەی ١٤یەم
پزیشکە عەرەبەکانی سەدەکانی ناوەڕاست
پزیشکە عێراقییەکانی سەدەکانی ناوەڕاست
خەڵکی قاھیرە
پزیشکەکانی سەدەکانی ناوەڕاستی ئیسلام
کوردەکانی سەدەی ١٤یەم